KRAJSKÁ PROKURATÚRA BANSKÁ BYSTRICA 
Partizánska cesta 1, 975 62 Banská Bystrica 1

Číslo: Kv 25/16/6600	Banská Bystrica 10.08.2016 
EEČ: 2-44-5-2016

U Z N E S E N I E

Trestná vec:	obv. XXXXX 
Trestný čin:	Trestný čin nedovolená výroba a držba omamnej látky, psychotropnej látky, jedu a prekurzora a obchodovanie s nimi podľa § 187 odsek 1 písmeno c, písmeno d, odsek 4 písmeno a Trestného zákona číslo 140/1961 Zbierky zákonov v znení zákona číslo 403/2004 Zbierky zákonov 
Rozhodol: 	prokurátor trestného oddelenia Krajskej prokuratúry Banská Bystrica
Podľa § 219 odsek 1 Trestného poriadku vyslovujem, že spolupracujúci obvinený:
1.	XXXXX
dátum narodenia: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Trestný čin nedovolená výroba a držba omamnej látky, psychotropnej látky, jedu a prekurzora a obchodovanie s nimi podľa § 187 odsek 1 písmeno c, písmeno d, odsek 4 písmeno a Trestného zákona číslo 140/1961 Zbierky zákonov v znení zákona číslo 403/2004 Zbierky zákonov  

sa v skúšobnej dobe, určenej uznesením prokurátora Krajskej prokuratúry Banská Bystrica zo dňa 15.7.2008 spisová značka Kv 16/08/6600, ktorým podľa § 218 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §219 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

XXXXX bol stíhaný za trestný čin nedovolenej výroby a držby omamnej látky, psychotropnej látky, jedu a prekurzora a obchodovania s nimi podľa § 187 ods. 1 písm. c), d), ods. 4 písm. a) Trestného zákona č. 140/1961 Z.z. účinného do 01.01.2006, na tom skutkovom základe, že obvinený XXXXX spoločne s XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX a XXXXX, (ktorí boli stíhaní v prípravnom konaní pod ČVS:XXXXX, v súčasnosti v konaní pred Okresným súdom v Banskej Bystrici pod sp. zn. XXXXX) v období od presne nezistenej doby roku XXXXX do októbra roku XXXXX, na území mesta XXXXX a v jeho okolí za účelom získania majetkového prospechu plánovane a koordinovane predávali konzumentom spotrebné dávky omamných a psychotropných látok zaradených v Zozname omamných a psychotropných látok tvoriaceho Prílohu 1 zákona č. 139/1998 Z. z. o omamných látkach,  psychotropných látkach a prípravkoch v znení neskorších predpisov, najmä metamfetamín (II. skupina psychotropných látok), MDMA (extázu - I. skupina psychotropných látok) a Cannabis (konopa – I. skupina omamných látok) takým spôsobom, že XXXXX spočiatku od nestotožnených osôb a od roku 2004 od XXXXX získaval omamné a psychotropné látky, najmä metamfetamín a MDMA, ktoré si od neho prevzal priamo alebo prostredníctvom obvineného XXXXX, v prípade metamfetamínu tento rozvážil na jednotlivé dávky a následne zabezpečoval ich predaj buď sám alebo prostredníctvom dílerov XXXXX, XXXXX, XXXXX, XXXXX, XXXXX a XXXXX, príležitostne aj XXXXX, ktorým dal k dispozícii mobilné telefóny s telefónnymi číslami, o ktorých boli konzumenti priebežne informovaní a na ktoré sa títo kontaktovali s dílermi so svojimi požiadavkami na omamné a psychotropné látky, pričom XXXXX určoval, ktorí z dílerov budú vybavovať v určenom čase požiadavky konzumentov a prostredníctvom obvineného XXXXX a XXXXX,  neskôr  XXXXX a XXXXX  jednak  posielal  týmto  dílerom  omamné a psychotropné látky, jednak vyberal od nich peniaze utŕžené z predaja omamných a psychotropných látok a tiež zabezpečoval poslušnosť dílerov pri vykonávaní jeho príkazov. 

Uznesením prokurátora Krajskej prokuratúry Banská Bystrica zo dňa 15.7.2008, spisová značka Kv 16/08/6600, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	96 mesiacov
 
Odôvodnenie:
Uznesením prokurátora Krajskej prokuratúry Banská Bystrica č. Kv 16/18/6600 zo dňa 15.07.2008 bolo podľa § 218 ods. 1 Trestného poriadku rozhodnuté o podmienečnom zastavení trestného stíhania obvineného XXXXX za trestný čin nedovolenej výroby a držby omamnej látky, psychotropnej látky, jedu a prekurzora a obchodovania s nimi podľa § 187 ods. 1 písm. c), d), ods. 4 písm. a) Trestného zákona č. 140/1961 Zb. účinného do 01.01.2006, nakoľko tento sa významnou mierou podieľal na objasnení predmetného trestného činu spáchaného organizovanou skupinou. Predmetným uznesením bola podľa § 218 ods. 2 Trestného poriadku uložená skúšobná doby v trvaní XXXXX rokov, počas ktorej mu bola uložená povinnosť podieľať sa na objasňovaní trestnej činnosti a usvedčovaní jej páchateľov v trestnej veci v tom čase vedenej na Okresnom súde Banská Bystrica pod sp. zn. XXXXX 
Skúšobná doba začala plynúť dňa 06.08.2008 a uplynula dňa 06.08.2016. Po uplynutí skúšobnej doby som z dozorových spisov tunajšej krajskej prokuratúry zabezpečil fotokópie nižšie uvedených rozhodnutí súdov z trestnej veci vedenej na Okresnom súde Banská Bystrica pod sp. zn. XXXXX 
Ako vyplýva z  rozsudku Okresného súdu Banská Bystrica sp. zn. XXXXX zo dňa XXXXX v spojení s uznesením Krajského súdu v Banskej Bystrici sp. zn. XXXXX z XXXXX a z rozsudku Okresného súdu Banská Bystrica sp. zn. XXXXX zo dňa XXXXX v spojení s rozsudkom Krajského súdu v Banskej Bystrici sp. zn. XXXXX z XXXXX, obvinený XXXXX splnil podmienky, ktoré mu boli uložené pri podmienečnom zastavení jeho trestného stíhania, a podieľal sa na usvedčení páchateľov drogovej trestnej činnosti páchanej organizovanou skupinou, právne kvalifikovanou ako trestný čin nedovolenej výroby a držby omamnej látky, psychotropnej látky, jedu a prekurzora a obchodovania s nimi podľa § 187 ods. 1 b), c), ods. 4 písm. a) Trestného zákona č. 140/1961 Z.z., resp. ako obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 172 ods. 1 písm. c), d), ods. 2 písm. c) Trestného zákona č. 300/2005 Z.z.  s poukazom na ustanovenie § 138 písm. b), i) Trestného zákona č. 300/2005 Z.z. 

Podľa § 219 ods. 1 Trestného poriadku ak obvinený v priebehu skúšobnej doby splnil podmienku podľa § 218 ods. 1 Trestného poriadku, prokurátor rozhodne, že sa obvinený osvedčil.

Podľa § 218 ods. 1 Trestného poriadku je podmienkou podmienečného zastavenia trestného stíhania obvineného, aby sa tento významnou mierou podieľal na objasnení korupcie, trestného činu založenia, zosnovania a podporovania zločineckej skupiny, alebo zločinu spáchaného organizovanou skupinou alebo zločineckou skupinou alebo trestných činov terorizmu, alebo na zistení alebo usvedčení páchateľa tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní obvineného pre taký trestný čin alebo pre iný trestný čin.  

Vzhľadom na vyššie uvedené skutočnosti mám za to, že obvinený XXXXX svojim konaním po podmienečnom zastavení trestného stíhania spolupracujúceho obvineného naplnil stanovené zákonné podmienky, čím bol odôvodnený postup  pre jeho osvedčenie podľa §  219 ods. 1 Trestného poriadku. 
Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Kamil Baran
prokurátor